GX5
GX5 jeb Inmarsat-5 F5 ir Apvienotajā Karalistē reģistrēta uzņēmuma Inmarsat piektās paaudzes Global Xpress sakaru pavadonis. Tas paredzēts sakaru nodrošināšanai klientiem Eiropā un Vidējos Austrumos. Pavadonis tika palaists 2019. gada decembrī un ievadīts ģeostacionārajā orbītā. GX5 izgatavoja Francijas uzņēmums Thales Alenia Space uz platformas Spacebus-4000B2 bāzes. Tam ir 72 Ka joslas fiksēti kūļi un 4 tēmējami kūļi. GX5 var nodrošināt lielāku sakaru plūsmu nekā iepriekšējie Global Xpress četri pavadoņi kopā. GX5 tika palaists 2019. gada 26. novembrī 21:23 UTC ar nesējraķeti Falcon 9 Full Thrust no Gviānas kosmiskā centra ar nesējraķeti Ariane 5 ECA (lidojums VA250) kopā ar Ēģiptes sakaru pavadoni TIBA 1. Ģeostacionārajā orbītā GX5 tika izvietots punktā 11° austrumu garuma. 2020. gada 10. decembrī Inmarsat paziņoja, ka GX5 ir nodots ekspluatācijā.